
Disgrifiad Swydd
Teitl Swydd:			Swyddog Gwaith Achos Dan Hyfforddiant 

Lleoliad:			Gweithio Hybrid
1 Ffordd yr Hen Gae, Pencoed, Pen-y-bont ar Ogwr CF35 5LJ/ Cartref 

Graddfa/Cyflog:		Blwyddyn 1 - £24,413 y.f.
Blwyddyn 2 - £25,583 y.f.
Blwyddyn 3 - £26,403 y.f.
Wedi hynny, cynnydd cynyddrannol bob blwyddyn hyd at £28,143 y.f. (OGCC Gradd INV1 – INV5)

Oriau Gwaith:	37 awr yr wythnos 
	
Yn gyfrifol i:		Rheolwr Cefnogi Gwaith Achos

Pwrpas y Swydd:  Bydd yr Hyfforddai yn y rôl hon yn datblygu dros gyfnod o ddwy flynedd i fod yn Swyddog Gwaith Achos. Rôl Swyddog Gwaith Achos yw darparu cymorth gweinyddol i Ymchwilwyr a Rheolwyr yr Ombwdsmon ac ymdrin ag ymholiadau gan aelodau’r cyhoedd ac eraill sy’n cysylltu â swyddfa’r Ombwdsmon. 

Cyfrifoldebau Allweddol:
· Darparu cefnogaeth gwaith achos gweinyddol i Ymchwilwyr a Rheolwyr, gan gofnodi manylion yn ôl yr angen ar y System Rheoli Achosion. 
· Ymdrin yn effeithiol ac yn gwrtais ag ymholiadau gan aelodau’r cyhoedd neu eraill pa un a ydynt yn dod dros y ffôn, drwy lythyr, e-bost neu ymweliad, rhoi gwybodaeth a chyngor priodol a chadw cofnodion perthnasol yn unol â gweithdrefnau’r Ombwdsmon 
· I dderbyn post sy’n dod i fewn, gan gynnwys derbyn post wedi’i lofnodi, wedi’i ddanfon â llaw, danfoniadau arbennig a danfoniadau negesydd. Sganio ac uwchlwytho post yn gywir i’r system rheoli achosion. Dosbarthu’r post i reolwyr tîm neu unigolion. 
· Rheoli cofnodion electronig a drosglwyddir yn ddiogel a dderbynnir gan gyrff cyhoeddus, hysbysu Ymchwilwyr am dderbyniad ac uwchlwytho dogfennau i'r system rheoli achosion yn ôl yr angen.
· I reoli post sy’n cael ei anfon allan, gan wneud yn siŵr bod post wedi’u ffrancio a’u recordio fel sy’n briodol. Paratoi a threfnu danfoniadau negesydd a chasgliadau fel y gofynnwyd a diweddaru'r system rheoli achosion yn unol â hynny.
· Fformatio llythyrau ac Adroddiadau yn unol â chanllawiau OGCC, gan gynnwys unrhyw waith papur ychwanegol. 
· I gyhoeddi llythyrau, adroddiadau ac e-byst, gan sicrhau cywirdeb a bod lefelau diogelwch yn cael eu cymhwyso. 
· Uwchlwytho penderfyniadau i’r fewnrwyd mewn modd amserol. 
· Derbyn ymwelwyr ac i sicrhau eu bod yn cael eu gofalu nes eu bod yn cael eu casglu gan y person maen nhw’n ymweld ag ef. 
· Rheoli cyfryngau recordio a storio electronig cludadwy, gan sicrhau bod mynediad yn cael ei reoli i ddiogelu gwybodaeth gyfrinachol. 
· Defnyddio’r system rheoli achosion i reoli a monitro tasgau. 
· Cynnal a rheoli ardaloedd ffeilio gan sicrhau bod protocolau ffeilio yn cael eu dilyn a bod diogelwch dogfennau yn cael ei gynnal bob amser.
· Trefnu cyfarfodydd tîm ar draws y swyddfa, mynychu cyfarfodydd pan fo’r angen a chymryd cofnodion i’w cymeradwyo a’u cyhoeddi.

Amcanion ar gyfer holl staff yr Ombwdsmon:

· Dilyn holl bolisïau a gweithdrefnau OGCC fel y’u nodwyd yn y dogfennau polisi, y pecynnau cynefino, yr Hwb ac ati.

· Cyfrannu at ymrwymiad yr Ombwdsmon i arferion da o ran delio â gwybodaeth drwy gydymffurfio â Chyfraith Diogelu Data a pholisïau a gweithdrefnau’r Ombwdsmon, yn enwedig o ran unrhyw ddata personol neu ddeunydd cyfrinachol.

· Cymryd gofal rhesymol o’ch llesiant a’ch iechyd a’ch diogelwch eich hun ac o lesiant ac iechyd a diogelwch pobl eraill y gallai’r camau hynny effeithio arnynt.
· Cyflawni unrhyw ddyletswyddau eraill, sy’n gymesur â’r sgiliau a’r profiad a ddisgwylir ar gyfer y swydd hon ac y gall y rheolwr llinell perthnasol eu dyrannu o bryd i’w gilydd.

· Gweithredu ar draws holl awdurdodaeth bresennol yr Ombwdsmon neu ei awdurdodaeth yn y dyfodol ac ym mha bynnag dîm gweithredu sy’n briodol ym marn yr Ombwdsmon er mwyn cyflawni amcanion y gwasanaeth.

· Cynnal gwaith yn ddwyieithog drwy gyfrwng y Gymraeg a’r Saesneg (ar lafar a/neu’n ysgrifenedig) lle mae’r penodiad wedi’i gadarnhau i wneud hynny.

· Gweithredu’n unol â datganiad polisi’r Ombwdsmon ar Gyfle Cyfartal a darparu gwasanaeth sy’n deg a chyfartal i bawb.

· Gweithredu bob amser yn unol â Gwerthoedd yr Ombwdsmon:

Cyflawni 		Gwneud ein gorau glas
Cydberthynas 	Parchu ein gilydd a gweithio ar y cyd er mwyn i’r sefydliad lwyddo
Bod yn 
Gadarnhaol 	Dangos brwdfrydedd a balchder o ran pwy ydym ni a’r       hyn rydym yn ei wneud
Cefnogi 		Bod yn gefn i’n gilydd a gwerthfawrogi amrywiaeth
Perchnogaeth 	Derbyn cyfrifoldeb am bopeth a wnawn

Parodrwydd 	Agwedd gadarnhaol, hyblyg ac awyddus


Manyleb y Person 
Hanfodol:
· Diddordeb mewn dilyn gyrfa gydag OGCC 
· Cymhwyster perthnasol mewn gweinyddu busnes, cwrs goleg neu brofiad gwaith. 
· Dealltwriaeth a defnydd sylfaenol o gymwysiadau Microsoft Office (Word, Excel, Outlook).
· Person dibynadwy, prydlon a phroffesiynol
· Agwedd bositif a brwdfrydedd i ddatblygu, gydag agwedd hyblyg ac addasadwy. 
· Yn arddangos menter a chwilfrydedd 
· Yn drefnus iawn, gyda’r gallu i flaenoriaethu gwaith a sylw cryf at fanylion – yn cymryd balchder yn ei gwaith. 
· Y gallu i ddilyn cyfarwyddiadau a chanllawiau gyda parodrwydd a brwdfrydedd i ddysgu sgiliau newydd ac hefyd i ddysgu wrth dderbyn adborth 
· Sgiliau cyfathrebu a rhyngbersonol da 
· Y gallu i weithio’n annibynnol gyda chefnogaeth briodol
· Yn dangos gwydnwch – gallu i gynnal perfformiad ar adegau prysur
· Y gallu i reoli amser yn effeithiol a chwrdd â therfynau amser

Dymunol:
· Gwybodaeth a dealltwriaeth sylfaenol o awdurdodaeth yr Ombwdsmon 
· Y gallu i weithio trwy gyfrwng y Gymraeg, (ar lafar a/neu ysgrifenedig). 
· Profiad o weithio mewn tîm o’r ysgol, chwaraeon, clybiau neu wirfoddoli. 
· Yn cymryd cyfrifoldeb dros ddysgu a datblygiad personol.
· Ymwybyddiaeth o bwysigrwydd mewn cyfrinachedd a phroffesiynoldeb yn y gweithle.
· Profiad o gymryd cofnodion mewn cyfarfodydd 
· Sgiliau datrys-problem sylfaenol. 


Amodau Arbennig:
1. Mae'n hanfodol bod y rhai sy'n gweithio i'r Ombwdsmon yn ddiduedd a'u bod yn cael eu gweld i fod yn ddiduedd. Felly, ni chaniateir i staff sy'n gweithio i'r Ombwdsmon gymryd rhan mewn gweithgaredd gwleidyddol ac mae'n ofynnol iddynt osgoi sylwadau gwleidyddol cyhoeddus, er enghraifft ar gyfryngau cymdeithasol. Os byddwch yn llwyddiannus, byddwn yn gofyn i chi lofnodi ymrwymiad yn cadarnhau eich bod yn cytuno i gydymffurfio â'n polisi cyfryngau cymdeithasol ac adolygu eich ôl troed cyfryngau cymdeithasol ar draws pob platfform rydych yn ei ddefnyddio.

2. Rydym yn gweithredu polisi dim ysmygu.

